Valdas Dambrauskas

Valdas Dambrauskas (g. 1977 m. vasario 7 d. Pakruojyje) – Lietuvos futbolo treneris.

Karjera

Vilniaus „Žalgiris“ 
2014 m. gruodžio mėn. 17 d. Valdas Dambrauskas tapo naujuoju FK Žalgiris strategu.
Ypač sėkmingi buvo 2016 m., kai klubas tapo čempionais, iškovojo šalies taurę ir Supertaurę.

2017 m. spalio 23 d. atsistatydino iš pareigų. Savaitgalį vykusiose rungtynėse klubas buvo sutriuškinas Sūduva Marijampolė 0:3. Iki tol užtikrintai pirmavę A lygoje, vilniečiai užleido pirmą vietą marijampoliečiams. Prieš tai LFF taurės finale nusileista FC Stumbras.

Treneris vadovavo ekipai 124 oficialiose rungtynėse. Iškovojo 92 pergales, 15 kartų lygiąsias ir patyrė 17 pralaimėjimų.

FK RFS 
2017 m. gruodžio 6 d. buvo paskelbta, kad Valdas Dambrauskas tapo naujuoju RFS vyr. treneriu.

2019 m. su šia ekipa Virsliga pirmenybėse užėmė antrą vietą ir laimėjo Latvijos futbolo taurę.

2020 m. sausio mėn. pranešta, kad su klubu sudaryta nauja sutartis, kuri galios dvejus metus. Tačiau netrukus, 2020 m. vasario 25 d. paskelbta, kad Dambrauskas palieka FK RFS ir keliasi į HNK Gorica.

HNK Gorica 
Nuo 2020 m. vasario 25 d. kroatų klubo vyr. treneris. Su treneriu buvo sudaryta pusantrų metų sutartis. 

2020 m. spalį paskelbta, kad tapo geriausiu rugsėjo mėnesio treneriu. Per septynis turus jo treniruojama komanda iškovojo penkias pergales, kartą sužaidė lygiosiomis ir patyrė vieną nesėkmę. Su 16 taškų ekipa buvo antoje vietoje, tačiau surinkusi tiek pat taškų, kiek Zagrebo „Dinamo“. (HNK Gorica buvo sužaidusi vieneriomis rungtynymis mažiau nei „dinamiečiai“.) 2021 m. sausio pradžioje tapo Bulgarijos PFK Ludogorec Razgrad vyr. treneriu.

Razgrado „Ludogorec“ 
2021 m. su Razgrado „Ludogorec“ komanda tapo Bulgarijos čempionu. Iki čempionato pabaigos likus keturiems turams užsitikrino Bulgarijos čempionų titulą.

2021 m. liepos mėn. iškovojo Bulgarijos futbolo supertaurę. Rudenį pasirodė pranešimai apie galimą trenerio pasitraukimą iš pareigų.

Splito „Hajduk“  
2021 m. lapkričio 6 d. Valdas Dambrauskas pergalingai debiutavo Splito „Hajduk“ vyr. trenerio poste. Jo treniruojama ekipa rezultatu 2:0 nugalėjo Zagrebo „Hrvatski Dragovoljac” ekipą.

2022 m. rudenį klubas patyrė keletą pralaimėjimų ir rugsėjo 12 d. buvo atleistas.

Kretos „OFI“ 

2022 m. spalio 25 d. pasirašė 1,5 m. sutartį su Graikijos futbolo Superlygos Kretos „OFI“ klubu.

Pasiekimai

Komandiniai pasiekimai 
 su FK Žalgiris
 A lygos nugalėtojas: 2015, 2016
 Lietuvos futbolo taurės laimėtojas: 2014–15, 2015–16, 2016
 Supertaurės laimėtojas: 2015, 2016

 su FK RFS
 Latvijos vicečempionas: 2017
 Latvijos futbolo taurė: 2017

 su PFK Ludogorec Razgrad
 Bulgarijos čempionas: 2021;
 Bulgarijos futbolo supertaurė: 2021;

 su HNK Hajduk Split
 Kroatijos futbolo taurė: 2022;

Asmeniniai pasiekimai 
 2016-aisiais tapo metų treneriu.
 Pripažintas geriausiu Lietuvos 2020 metų vyrų futbolo treneriu.

Šaltiniai

Nuorodos 
 Transfermarkt
 RSSSF duomenų bazė

Lietuvos futbolo treneriai